
NR. SC2008 –7832 / 17.04.2008
REFERAT

privind ajustarea preturilor locale de producere, distribuţie si furnizare a energiei termice pe baza de gaze naturale în centralele termice de cvartal, de către SC COLTERM SA TIMISOARA


Având în vedere solicitarea SC COLTERM SA de ajustare / modificare a preţurilor locale de producere, distribuţie şi furnizare a energiei termice pe bază de gaze naturale în centralele termice de cvartal , înregistrată cu nr. RE2008-1432 / 08.04.2008.

Având în vedere majorările preţurilor gazelor naturale şi a energiei electrice de către furnizori conform Ordinului ANRE nr. 26/2008, Ordinul ANRE nr. 14/2008 şi Ordinului ANRE nr. 70/2007 pentru centralele termice de cvartal, SC COLTERM SA a notificat prin adresa 224B/21.02.2008 modificarea preţului la energia termică produsă în centralele termice de cvartal în conformitate cu „Metodologia de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare” aprobată prin Ordinul ANRSC nr. 66/2007.


Menţionăm că ultima ajustare a preţurilor la energia termică produsă în centralele termice de cvartal a fost aprobată prin Decizia ANRE nr. 1668/2006 şi că ponderea energiei termice livrată de centralele termice de cvartal reprezintă aproximativ 10% din totalul energiei termice livrate de SC COLTERM SA la nivelul municipiului Timişoara.

Menţionăm că preţul la energia termică furnizată şi facturată populaţiei nu se modifică, acesta rămânând cel aprobat prin HCL 449/18.12.2007, de 162,62 lei / Gcal.

 Având în vedere Avizul nr. 1707 din 26.03.2008 al ANRSC privind ajustarea preţurilor locale de producere, distribuţie şi furnizare a energiei termice pe gaze naturale în centrale termice de cvartal, de către SC COLTERM SA Timişoara.


Ţinând seama de respectarea prevederilor legale privind ajustarea preţurilor locale pentru energia termică, respectiv:


- art. 5 punctul 20 din Legea 325/2006, a serviciului public de alimentare cu energie termică


- art. 40 alin. 1 din Legea 325/2006, a serviciului public de alimentare cu energie termică, „Preţurile locale se stabilesc, se ajustează sau se modifica pe baza metodologiilor aprobate de autoritatea de reglementare competentă…” respectiv Ordinul ANRSC nr. 66/2007.

În conformitate prevederilor art. 8 aliniat 2 litera d din Legea 325/2006  a serviciului public de alimentare cu energie termică, autorităţile administraţiei publice locale au ca atribuţie: ” aprobarea, în condiţiile legii, în termen de maximum 30 de zile, a propunerilor privind nivelul preţului local al energiei termice către utilizatorii de energie termica, înaintate de către operatorii serviciului;” 

În baza art. 43 aliniat 5 din Legea 51/2006 privind serviciile comunitare de utilităţi publice: „Preţurile şi tarifele pentru plata serviciilor de utilităţi publice se propun de operatori şi se stabilesc, se ajustează sau se modifică prin hotărâri ale autorităţilor deliberative ale unităţilor administrativ-teritoriale ori, după caz, ale asociaţiilor de dezvoltare intercomunitară cu obiect de activitate serviciile de utilităţi publice, cu respectarea metodologiilor elaborate de autoritatea de reglementare competentă. Hotărârile autorităţilor deliberative ale unităţilor administrativ-teritoriale sau, după caz, ale asociaţiilor de dezvoltare intercomunitară cu obiect de activitate serviciile de utilităţi publice, în numele şi pe seama unităţilor administrativ-teritoriale membre, vor ţine seama, după caz, de avizele de specialitate ale autorităţilor de reglementare competente. „

PROPUNEM: 
1. Ajustarea preţurilor locale de producere, distribuţie si furnizare a energiei termice pe baza de gaze naturale în centralele termice de cvartal, de către SC COLTERM SA Timisoara, conform Avizului nr. 1707 / 26.03.2008 al ANRSC, prezentat în Anexa la prezentul referat.

